paragraph_text: Njegova je disertacija 1935. prevedena na ruski i dugo vremena bila je ključno terminološko djelo na ruskome. Zbog utjecaja njegove disertacije, Sovjetski savez predložio je osnivanje Tehničkoga odbora 37 unutar ISO-a koji je osnovan 1936. Svrha toga Odbora standardizacija je načela, metoda i primjena vezanih uz terminologiju i druge jezične sadržaje u kontekstu višejezične komunikacije i kulturne raznolikosti.